Dongodytes

Dongodytes  er en slekt av billene i delgruppen (underfamilien) skyggeløpere (Trechinae) i familiegruppen løpebiller.

Utseende 
Middelsstore (ca. 8 millimeter), svært spinkle, nærmedt maurlignende, brungule løpebiller med lange antenner. Hodet er langt og smalt med bittesmå fasettøyne, kjevene er noe forlengede, omtrent halvparten så lange som resten av hodet. Antennene er svært lange og tynne, lengre enn kroppen. Pronotum er ovalt, lengre enn bredt. Dekkvingene er smalt pæreformede uten punktstriper. Beina er svært lange og tynne.

Levevis 
Artene lever i huler, der de trolig ernærer seg av andre smådyr. Utseendemessig viser de ekstreme tilpasninger til dette miljøet med reduserte øyne, lite pigmentering, svært lange antenner og bein og lange sansehår på kroppen.

Utbredelse 
Slekten er utbredt i hulesystemer i Guangxi, Kina.

Systematisk inndeling 
Systematikken følger Carabidae of the World. 

 ordenen biller, Coleoptera Linnaeus, 1758
 underordenen Adephaga Schellenberg, 1806
 overfamilien løpebiller og vannkalver, Caraboidea Latreille, 1802
 familien   løpebiller, Carabidae Latreille, 1802
 underfamilie skyggeløpere Trechinae Bonelli, 1810
 stammen Trechini Bonelli, 1810 
 delgruppe Trechina Bonelli, 1810
 Slekten Dongodytes Deuve, 1993
 Underslekten Dongodytodes Tian, 2011
 Dongodytes brevipenis Tian, Yin & Huang, 2014
 Dongodytes deharvengi Tian, 2011
 Dongodytes giraffa Deuve, 2005 
 Dongodytes inexpectatus Tian, Yin & Huang, 2014
 Dongodytes jinzhuensis Tian, Yin & Huang, 2014
 Dongodytes yaophilus Tian, Yin & Huang, 2014
 Underslekten Dongodytes (i snever forstand)
 Dongodytes baxian Tian, 2011
 Dongodytes elongatus Tian, Yin & Huang, 2014
 Dongodytes fowleri Deuve, 1993
 Dongodytes grandis Ueno, 1998
 Dongodytes lani Tian, Yin & Huang, 2014
 Dongodytes tonywhitteni Yang, Huang & Tian, 2018
 Dongodytes troglodytes Tian, Yin & Huang, 2014

Referanser

Eksterne lenker 
 

Skyggeløpere
Biller formelt beskrevet i 1993
Italias insekter
Dyr formelt beskrevet av Thierry Deuve